Pahina ng impormasyon Pag-up- grade ng Pipeline mula sa Ashgrove patungong Enoggera Ano ang Realities of Rain (Mga Realidad ng Ulan)? Sa South East Queensland, maaasahan natin ang lahat ng uri ng ulan - may ulan sa araw ng kasal, mahabang ulan sa Sabado at Linggo, ulan kapag walang pasok sa paaralan at ulan na para lang luminis ang kotse. Talagang ang ulan na hindi natin maaasahan ay ulan kung kailan natin ito kinakailangan, kung saan natin ito kailangan. Ito ang dahilan kung bakit nagpaplano kami para sa hinaharap ng ating tubig - dahil hindi natin palaging maaasahan ang ulan. Ang Realities of Rain ay nagsisimula ng pag-uusap kasama ng mga komunidad ng South East Queensland tungkol sa kung ano ang magagawa natin kung hindi natin palaging maaasahan ang ulan. Bakit natin pinag-uusapan ang ulan? Hanggang sa ngayon, umaasa tayo sa mga dam para sa mga pagtustos ng tubig - pero umaasa ito sa mga pagpatak ng ulan kung saan at kailan natin kailangan ito. Nag-iimbak ng tubig ang mga dam - hindi ito gumagawa ng tubig. Dahil sa pagbabago ng klima at paglaki ng ating populasyon, hindi na magiging sapat ang pagkakaroon lang ng mga dam para sa hinaharap. Walang sinuman na gustong makitang walang sapat na tubig ang South East Queensland para mabuhay, makapagtrabaho at makapaglibang tayo sa paraang gusto natin. Ito ang dahilan kung bakit nagpaplano na kami ngayon - at gusto naming maging bahagi ang komunidad sa planong nililikha namin. Ano ang magagawa ko? Lumikha kami ng hub sa Realities of Rain sa Magparehistro para sa Realities of Rain e-news at unang malaman kung may dinagdag sa hub na mga magandang video, artikulo at interesanting impormasyon tungkol sa kung paano namin pinagpaplanuhan ang ating tubig sa hinaharap. Suriin ang plano - ang aming patnubay sa Water Security Program (Programa sa Seguridad sa Tubig) ay magbibigay sa iyo ng pangkalahatang pananaw ng plano at kung paano ito sumusulong. Magpa-book ng isang presentasyon - ikinalulugod namin na pumunta sa iyo at makipag-usap tungkol sa lahat ng bagay na hinggil sa Realities of Rain. • Sagutin ang quiz sa tubig - nais naming malaman kung ano ang nalalaman mo tungkol sa tubig, kung ano ang hindi mo alam at ano ang gusto mong malaman. Maging matalino tungkol sa tubig - habang wala pang nakalagay na mga hakbang sa konserbasyon o mga limitasyon sa paggamit ng tubig sa kasalukuyan, may ilang simpleng bagay na magagawa mo upang mas magamit nang mabuti ang tubig sa tahanan, paaralan at trabaho. Basahin ang aming tips sa hub ng Realities of Rain. Magsimula ng pag-uusap sa iyong mga anak, pamilya at mga kaibigan tungkol sa tubig sa iyong komunidad. Alam mo ba kung saan galing ang iyong tubig? Paano ito nililinis?